கேள்வி: அகத்தியமலை உயிரிக்கோளம் - அமைவிடம் என்பது என்ன?
பதில்: இப்பகுதி புவியியல் வரைபடம் அடிப்படையில், 8° 8' முதல் 9° 10' அளவுள்ள வடஅட்ச ரேகை, 76° 52' முதல் 77° 34' அளவுள்ள கிழக்கு தீர்க்க ரேகை இடையே அமைந்துள்ளது. இதன் நடுஇருப்பிடமானது ஆகும். அரசியல் வரைபட அடிப்படையில், இப்பகுதி மேற்குத் தொடர்ச்சி மலைத்தொடரின் தெற்குப்பகுதியில், தமிழ்நாடு, கேரளம் ஆகிய இரு இந்திய மாநிலங்களின் எல்லைகளுக்குள் அமைந்துள்ளது. குறிப்பாக தமிழ்நாட்டில் கன்னியாகுமரி மாவட்டம், திருநெல்வேலி மாவட்டம் மாவட்ட எல்லைகளையும், கேரளத்தில் கொல்லம் மாவட்டம், திருவனந்தபுரம் மாவட்டம் , பத்தனம்திட்டா மாவட்டம் மாவட்ட எல்லைகளையும் கொண்டதாகப் பரவி அமைந்துள்ளது. அகத்திய மலையில், 1,600 மீட்டர் முதல் 5,200 மீட்டர் உயரம் கொண்ட 26 சிகரங்கள் உள்ளன, தாமிரபரணி ஆறு, கரமனை ஆறு மற்றும் நெய்யார் ஆறு போன்றவை இந்த மலையிலிருந்து உற்பத்தியாகின்றன. இங்கு உலகின் மிகத் தொன்மையான ’கண்ணிக்காரன்’ என்ற பழங்குடியினத்தவர்கள் 3,000 பேர் வாழ்ந்து வருகின்றனர், மேலும், 2,000க்கும் மேற்பட்ட மருத்துவ குணம் கொண்ட தாவரங்களும், பல அரிதான காட்டு விலங்குகளின் வாழ்விடமாகவும் அகத்திய மலை இருப்பது குறிப்பிடத்தக்கது.